## Agricultura destina 1,8 milions d’euros a l’impuls del sector apícola de la Comunitat Valenciana en 2025

*** Es destinen ajudes a titulars d’explotacions apícoles que realitzen inversions i actuacions per a millora de la producció
* Les ajudes financen l’assistència tècnica d’apicultors, la lluita contra malalties del rusc, la transhumància, el suport a la repoblació o al desenrotllament d’estudis de seguiment de mercat**

La Conselleria d’Agricultura, Aigua, Ramaderia i Pesca destina un total d’1.869.173 euros per a les ajudes d’intervenció en el sector apícola per a l’any 2025.

El *Diari Oficial de la Generalitat Valenciana* ([DOGV](https://dogv.gva.es/datos/2025/04/16/pdf/2025_11844_va.pdf)) ha publicat la resolució de l’Agència Valenciana de Foment i Garantia Agrària (AVFGA) per la qual es convoquen estes ajudes, dirigides a titulars d’explotacions apícoles, incloses les de titularitat compartida, a més d’organitzacions representatives amb personalitat jurídica pròpia, així com cooperatives apícoles.

Les ajudes preveuen diferents línies d’actuació, la primera de les quals és la dedicada a l’assistència tècnica dirigida a apicultors i les seues agrupacions. Esta línia inclou l’organització de cursos de formació, tant per als mateixos apicultors com per a tècnics, especialistes de les agrupacions i personal dels laboratoris apícoles.

La contractació de personal tècnic i especialistes per a donar informació i assistència tècnica als apicultors de les cooperatives i la posada en marxa de mesures de divulgació tècnica encaminades a incrementar la professionalització, facilitar la incorporació a l’activitat i enfortir els mecanismes de comunicació entre els actors de la cadena, així com per a l’optimització dels costos de producció i rendibilitat, és una altra de les línies d’ajudes d’esta convocatòria.

Una altra de les línies d’actuació incloses en estes ajudes està orientada a la prevenció i control de malalties i agressions que afecten els ruscos, així com a l’adquisició de productes destinats a combatre espècies invasores.

Així mateix, les ajudes inclouen mesures destinades a fomentar la repoblació de la cabanya apícola, tant a través de la cria com de l’adquisició de reines. També se subvenciona la racionalització de la transhumància en les explotacions que la practiquen, finançant l’adquisició de mitjans que milloren el transport, la compra de material per al maneig de ruscos, el reemplaçament de ruscos per a optimitzar el seu rendiment, així com la incorporació de sistemes mòbils d’extracció de mel o pol·len i equips que faciliten la mobilitat apícola.

Finalment, subvenciona l’elaboració d’estudis seguiment de mercat i de mesures de suport als laboratoris d’anàlisis d’agrupacions d’apicultors, així com el desenrotllament de projectes pilot sobre nous productes apícoles, a la millora de la qualitat dels productes i a mesures de promoció de figures de qualitat.

Es tracta d’unes ajudes emmarcades en les accions de suport al sector que impulsa la Conselleria, dins del Pla estratègic de la política agrícola comuna, finançada a càrrec del Fons Europeu Agrícola de Garantia i del Fons Europeu Agrícola de Desenrotllament Rural.

El termini de presentació de sol·licituds serà de 20 dies hàbils, comptats des de l’endemà de la seua publicació el DOGV i el termini d’execució de les subvencions s’estendrà fins al 31 de juliol de 2025.

Fecha: 21/04/2025